nibzard/narodne-novine-full-text-markdown huggingface dataset:
### NN 62/2023 (9.6.2023.), Odluka o prirezu porezu na dohodak u Općini Gornji Bogićevci

Općina Gornji Bogićevci

1035

Na temelju članka 42. stavka 1., a u vezi s člankom 20. Zakona o lokalnim porezima (»Narodne novine« broj 115/16, 101/17 i 114/22), predstavničko tijelo Općine Gornji Bogićevci, na 12. sjednici održanoj 26. svibnja 2023. donosi

ODLUKU

O PRIREZU POREZU NA DOHODAK U OPĆINI GORNJI BOGIĆEVCI

I. TEMELJNA ODREDBA

Članak 1.

Ovom se Odlukom propisuje visina stope prireza porezu na dohodak u Općini Gornji Bogićevci.

II. PRIREZ POREZU NA DOHODAK

Članak 2.

Visina stope prireza porezu na dohodak u Općini Gornji Bogićevci je 5 %.

III. ZAVRŠNE ODREDBE

Članak 3.

Ova Odluka objavit će se u »Službenom glasniku općine Gornji Bogićevci« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/23-01/01
 Urbroj: 2178-22-03/1-23-1
 Gornji Bogićevci, 26. svibnja 2023.

Predsjednik OV
 Željko Klarić, v. r.
### NN 62/2023 (9.6.2023.), Rješenje o razrješenju ravnateljice Uprave za graditeljstvo i procjene vrijednosti nekretnina u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

1030

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 4. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 2. lipnja 2023. donijela

RJEŠENJE

O RAZRJEŠENJU RAVNATELJICE UPRAVE ZA GRADITELJSTVO I PROCJENE VRIJEDNOSTI NEKRETNINA U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Razrješuje se KATICA PRPIĆ položaja ravnateljice Uprave za graditeljstvo i procjene vrijednosti nekretnina u Ministarstvu prostornoga uređenja, graditeljstva i državne imovine.

Klasa: UP/I 080-02/23-02/17

Urbroj: 50301-15/07-23-02

Zagreb, 2. lipnja 2023.

Predsjednik
 mr. sc. Andrej Plenković, v. r.
### NN 62/2023 (9.6.2023.), Rješenje o razrješenju ravnatelja Uprave za prostorno uređenje i dozvole državnog značaja u Ministarstvu prostornoga uređenja, graditeljstva i državne imovine

VLADA REPUBLIKE HRVATSKE

1028

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 2. lipnja 2023. donijela

RJEŠENJE

O RAZRJEŠENJU RAVNATELJA UPRAVE ZA PROSTORNO UREĐENJE I DOZVOLE DRŽAVNOG ZNAČAJA U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Razrješuje se dr. sc. MILAN REZO položaja ravnatelja Uprave za prostorno uređenje i dozvole državnog značaja u Ministarstvu prostornoga uređenja, graditeljstva i državne imovine, s danom 31. svibnja 2023., na osobni zahtjev.

Klasa: UP/I 080-02/23-02/16

Urbroj: 50301-15/07-23-02

Zagreb, 2. lipnja 2023.

Predsjednik
 mr. sc. Andrej Plenković, v. r.
### NN 62/2023 (9.6.2023.), Rješenje o razrješenju i imenovanju člana i zamjenice člana Savjeta za ljudska prava

VLADA REPUBLIKE HRVATSKE

1029

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke V. Odluke o osnivanju Savjeta za ljudska prava (»Narodne novine«, br. 136/21.), Vlada Republike Hrvatske je na sjednici održanoj 2. lipnja 2023. donijela

RJEŠENJE

O RAZRJEŠENJU I IMENOVANJU ČLANA I ZAMJENICE ČLANA SAVJETA ZA LJUDSKA PRAVA

1. Razrješuje se JURO MARTINOVIĆ dužnosti člana Savjeta za ljudska prava, na koju je imenovan kao predstavnik Ministarstva pravosuđa i uprave.

Razrješuje se BAHRIJA SEJFIĆ dužnosti zamjenice člana Savjeta za ljudska prava, na koju je imenovana kao predstavnica Ureda za ljudska prava i prava nacionalnih manjina.

2. Imenuje se SANJIN RUKAVINA, predstavnik Ministarstva pravosuđa i uprave, članom Savjeta za ljudska prava.

Imenuje se mr. sc. KLAUDIJA KREGAR OREŠKOVIĆ, predstavnica Ureda za ljudska prava i prava nacionalnih manjina, zamjenicom člana Savjeta za ljudska prava.

Klasa: 080-02/23-02/51

Urbroj: 50301-15/07-23-02

Zagreb, 2. lipnja 2023.

Predsjednik
 mr. sc. Andrej Plenković, v. r.
### NN 62/2023 (9.6.2023.), Rješenje o imenovanju zamjenika stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnika Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I)

VLADA REPUBLIKE HRVATSKE

1031

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 25. stavaka 1. i 3. Uredbe o unutarnjem ustrojstvu Stalnog predstavništva Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu (»Narodne novine«, broj 88/13.), Vlada Republike Hrvatske je na sjednici održanoj 2. lipnja 2023. donijela

RJEŠENJE

O IMENOVANJU ZAMJENIKA STALNE PREDSTAVNICE REPUBLIKE HRVATSKE PRI EUROPSKOJ UNIJI I PRI EUROPSKOJ ZAJEDNICI ZA ATOMSKU ENERGIJU, SA SJEDIŠTEM U BRUXELLESU I PREDSTAVNIKA VLADE REPUBLIKE HRVATSKE U ODBORU STALNIH PREDSTAVNIKA VLADA DRŽAVA ČLANICA PRI EUROPSKOJ UNIJI U SASTAVU ZAMJENIKA STALNIH PREDSTAVNIKA (COREPER I)

Imenuje se GORAN ŠTEFANIĆ zamjenikom stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnikom Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I), s danom 1. srpnja 2023. do 30. rujna 2023.

Klasa: 080-02/23-01/38

Urbroj: 50301-15/28-23-02

Zagreb, 2. lipnja 2023.

Predsjednik
 mr. sc. Andrej Plenković, v. r.
### NN 64/2023 (14.6.2023.), Odluka o imenovanju sutkinja Županijskog suda u Slavonskom Brodu

DRŽAVNO SUDBENO VIJEĆE

1066

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19) – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak i prof. dr. sc. Maria Vinkovića, članova Vijeća, na 2. sjednici, održanoj 16. ožujka 2023., donijelo je

ODLUKU

Za sutkinje Županijskog suda u Slavonskom Brodu imenuju se:

1. RENATA MARIĆ-IVANOVIĆ i

2. LIDIJA KLAŠNJA-PETROVIĆ.

Broj: IS-23/22-8
 Zagreb, 16. ožujka 2023.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o imenovanju sudaca Županijskog suda u Varaždinu

DRŽAVNO SUDBENO VIJEĆE

1067

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak, članova Vijeća, na 85. sjednici, održanoj 8. prosinca 2022., donijelo je

ODLUKU

Za suce Županijskog suda u Varaždinu imenuju se IVANA ­ČAČIĆ, sutkinja Općinskog građanskog suda u Zagrebu, i DARIJO LOKAS, sudac Općinskog kaznenog suda u Zagrebu.

Broj: IS-2/22-11
 Zagreb, 8. prosinca 2022.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o imenovanju suca Županijskog suda u Sisku

DRŽAVNO SUDBENO VIJEĆE

1065

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Dražena Bošnjakovića, Eveline Čolović Tomić, Antuna Dominka, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 3. sjednici, održanoj 30. ožujka 2023., donijelo je

ODLUKU

Za suca Županijskog suda u Sisku imenuje se MIRKO ĐUKIĆ, sudac Općinskog suda u Sisku.

Broj: IS-40/20-34
 Zagreb, 30. ožujka 2023.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o imenovanju suca Županijskog suda u Dubrovniku

DRŽAVNO SUDBENO VIJEĆE

1064

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22 i 16/23 – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Dražena Bošnjakovića, prof. dr. sc. Marka Baretića, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak i prof. dr. sc. Maria Vinkovića, članova Vijeća, na 2. sjednici, održanoj 16. ožujka 2023., donijelo je

ODLUKU

Za suca Županijskog suda u Dubrovniku imenuje se DOMAGOJ RAGUŽ, sudac Općinskog suda u Dubrovniku.

Broj: IS-33/22-5
 Zagreb, 16. ožujka 2023.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o imenovanju sudaca Općinskog suda u Osijeku

Državno sudbeno vijeće

1062

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18 i 126/19 – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Dražena Bošnjakovića, Antuna Dominka, Gorana Goluže, Lidije Vidjak i prof. dr. sc. Maria Vinkovića, članova Vijeća, na 2. sjednici održanoj 16. ožujka 2023., donijelo je

ODLUKU

Za suce Općinskog suda u Osijeku imenuju se GORAN ­JOKIĆ, viši sudski savjetnik – specijalist u Općinskom sudu u Osijeku, ­HELENA TOPIĆ VUKOVIĆ, viša sudska savjetnica u Županijskom sudu u Osijeku i MATEJA VUKMIR, viša sudska savjetnica u Općinskom sudu u Osijeku.

Broj: IS-9/22-21
 Zagreb, 16. ožujka 2023.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o imenovanju suca Općinskog suda u Zadru

DRŽAVNO SUDBENO VIJEĆE

1063

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18 i 126/19 – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Dražena Bošnjakovića, Antuna Dominka, Gorana Goluže, Lidije Vidjak i prof. dr. sc. Maria Vinkovića, članova Vijeća, na 2. sjednici održanoj 16. ožujka 2023., donijelo je

ODLUKU

Za suca Općinskog suda u Zadru imenuje se JOSIP DUŠEVIĆ, viši sudski savjetnik u Općinskom sudu u Zadru.

Broj: IS-17/22-16
 Zagreb, 16. ožujka 2023.

Predsjednik
 Državnog sudbenog vijeća
 Darko Milković, v. r.
### NN 64/2023 (14.6.2023.), Odluka o prestanku zastupničkog mandata zamjenice zastupnika i početku obnašanja zastupničke dužnosti zamjenika zastupnika u H rvatskom saboru

Hrvatski sabor

1047

Na temelju članka 81. Ustava Republike Hrvatske i članaka 10. i 11. te članka 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 7. lipnja 2023. donio je

ODLUKU

O PRESTANKU ZASTUPNIČKOG MANDATA ZAMJENICE ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA
 U HRVATSKOM SABORU

Dana 7. lipnja 2023. prestaje zastupnički mandat zamjenice zastupnika NADICE DREVEN BUDINSKI.

Dana 7. lipnja 2023. zastupničku dužnost zamjenika zastupnika započinje obnašati ZORAN GREGUROVIĆ.

Klasa: 021-05/23-01/7
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2023 (14.6.2023.), Odluka o izboru člana i prestanku mandata članice Odbora za gospodarstvo Hrvatskoga sabora

HRVATSKI SABOR

1049

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 7. lipnja 2023. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA GOSPODARSTVO HRVATSKOGA SABORA

I.

Za člana Odbora za gospodarstvo Hrvatskoga sabora bira se SINIŠA JENKAČ.

II.

Dužnost članici Odbora za gospodarstvo Hrvatskoga sabora NADICI DREVEN BUDINSKI, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Hrvatski sabor.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/09
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2023 (14.6.2023.), Odluka o izboru člana i prestanku mandata članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1050

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 7. lipnja 2023. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Za člana Odbora za rad, mirovinski sustav i socijalno partnerstvo Hrvatskoga sabora bira se RADE ŠIMIČEVIĆ.

II.

Dužnost članici Odbora za rad, mirovinski sustav i socijalno partnerstvo Hrvatskoga sabora NADICI DREVEN BUDINSKI, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Hrvatski sabor.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/10
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2023 (14.6.2023.), Odluka o izboru članice i prestanku mandata članice Odbora za zakonodavstvo Hrvatskoga sabora

HRVATSKI SABOR

1048

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 7. lipnja 2023. donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA ZAKONODAVSTVO HRVATSKOGA SABORA

I.

Za članicu Odbora za zakonodavstvo Hrvatskoga sabora bira se dr. sc. VESNA BEDEKOVIĆ.

II.

Dužnost članici Odbora za zakonodavstvo Hrvatskoga sabora NADICI DREVEN BUDINSKI, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Hrvatski sabor.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/08
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2023 (14.6.2023.), Odluka o izboru članice i prestanku mandata članice Odbora za zaštitu okoliša i prirode Hrvatskoga sabora

HRVATSKI SABOR

1051

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 7. lipnja 2023. donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za članicu Odbora za zaštitu okoliša i prirode Hrvatskoga sabora bira se ANITA POCRNIĆ-RADOŠEVIĆ.

II.

Dužnost članici Odbora za zaštitu okoliša i prirode Hrvatskoga sabora NADICI DREVEN BUDINSKI, sukladno članku 10. stavku 4. Poslovnika Hrvatskoga sabora, prestaje na dan kada odluku o prestanku zastupničkog mandata donese Hrvatski sabor.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-03/11
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2023 (14.6.2023.), Odluka o izmjeni i dopuni Odluke o razvrstavanju javnih cesta

MINISTARSTVO MORA, PROMETA I INFRASTRUKTURE

1055

Na temelju članka 7. stavka 2. Zakona o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21, 114/22 i 04/23) i Uredbe o mjerilima za razvrstavanje javnih cesta (»Narodne novine«, broj 34/12), ministar mora, prometa i infrastrukture donosi

ODLUKU

O IZMJENI I DOPUNI ODLUKE O RAZVRSTAVANJU JAVNIH CESTA

I.

U točki IV. u popisu županijskih cesta mijenja se podatak o ukupnim kilometrima županijskih cesta i dodaje se nova županijska cesta oznake ŽC5221, tako da glasi:

|  |  |  |  |
| --- | --- | --- | --- |
| Oznaka županijske ceste | | OPIS CESTE | DULJINA (km) |
| ŽC | 5221 | Mali Lošinj (DC100/ŽC5159) – Veli Lošinj (luka Mrtvaška) | 9,878 |
|  | | Ukupno kilometara županijskih cesta: | 9.372,948 |

II.

Ova Odluka stupa na snagu danom objave u »Narodnim novinama«.

Klasa: 340-03/22-02/35
 Urbroj: 530-08-1-23-5
 Zagreb, 6. lipnja 2023.

Ministar
 Oleg Butković, v. r.
### NN 64/2023 (14.6.2023.), Rješenje kojim se Klinika za otorinolaringologiju i kirurgiju glave i vrata Kliničkog bolničkog centra Sestre milosrdnice određuje »Referentnim centrom Ministarstva zdravstva za komunikacijske bolesti«

MINISTARSTVO ZDRAVSTVA

1061

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 1 1 0/2 1 ), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517, na prijedlog Nacionalnog zdravstvenog vijeća sa sjednice održane 22. prosinca 2022., donosi

RJEŠENJE

1. Određuje se Klinika za otorinolaringologiju i kirurgiju glave i vrata Kliničkog bolničkog centra Sestre milosrdnice »Referentnim centrom Ministarstva zdravstva za komunikacijske bolesti«.

2. Naziv »Referentni centar Ministarstva zdravstva za komunikacijske bolesti« dodjeljuje se na vrijeme od pet godina.

Klasa: UP/I-510-01/21-01/37
 Urbroj: 534-07-2-2/4-23-13
 Zagreb, 4. travnja 2023.

Ministar
 izv. prof. dr. sc. Vili Beroš, dr. med., v. r.
### NN 64/2023 (14.6.2023.), Rješenje kojim se Zavod za ginekološku onkologiju Klinike za ženske bolesti i porode Kliničkog bolničkog centra Zagreb određuje »Referentnim centrom Ministarstva zdravstva za premaligne i maligne bolesti vrata maternice, stidnice i rodnice«

MINISTARSTVO ZDRAVSTVA

1060

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342, na prijedlog Nacionalnog zdravstvenog vijeća sa sjednice održane 6. veljače 2023., donosi

RJEŠENJE

1. Određuje se Zavod za ginekološku onkologiju Klinike za ženske bolesti i porode Kliničkog bolničkog centra Zagreb »Referentnim centrom Ministarstva zdravstva za premaligne i maligne bolesti vrata maternice, stidnice i rodnice«.

2. Naziv »Referentni centar Ministarstva zdravstva za premaligne i maligne bolesti vrata maternice, stidnice i rodnice« dodjeljuje se na vrijeme od pet godina.

Klasa: UP/I-510-01/22-01/23
 Urbroj: 534-07-2-2/4-23-15
 Zagreb, 4. travnja 2023.

Ministar
 izv. prof. dr. sc. Vili Beroš, dr. med., v. r.
### NN 64/2023 (14.6.2023.), Rješenje kojim se Klinika za psihijatriju Kliničkog bolničkog centra Sestre milosrdnice određuje »Referentnim centrom Ministarstva zdravstva za biologijsku psihijatriju«

MINISTARSTVO ZDRAVSTVA

1059

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517, na prijedlog Nacionalnog zdravstvenog vijeća sa sjednice održane 22. prosinca 2022., donosi

RJEŠENJE

1. Određuje se Klinika za psihijatriju Kliničkog bolničkog centra Sestre milosrdnice »Referentnim centrom Ministarstva zdravstva za biologijsku psihijatriju«.

2. Naziv »Referentni centar Ministarstva zdravstva za biologijsku psihijatriju« dodjeljuje se na vrijeme od pet godina.

Klasa: UP/I-510-01/22-01/12
 Urbroj: 534-07-2-2/4-23-9
 Zagreb, 4. travnja 2023.

Ministar
 izv. prof. dr. sc. Vili Beroš, dr. med., v. r.
### NN 64/2023 (14.6.2023.), Rješenje kojim se Klinika za neurologiju Kliničkog bolničkog centra Sestre milosrdnice određuje »Referentnim centrom Ministarstva zdravstva za dijagnostiku i liječenje akutne i kronične boli«

MINISTARSTVO ZDRAVSTVA

1058

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517, na prijedlog Nacionalnog zdravstvenog vijeća sa sjednice održane 22. prosinca 2022., donosi

RJEŠENJE

1. Određuje se Klinika za neurologiju Kliničkog bolničkog centra Sestre milosrdnice »Referentnim centrom Ministarstva zdravstva za dijagnostiku i liječenje akutne i kronične boli«.

2. Naziv »Referentni centar Ministarstva zdravstva za dijagnostiku i liječenje akutne i kronične boli« dodjeljuje se na vrijeme od pet godina.

Klasa: UP/I-510-01/21-01/02
 Urbroj: 534-07-2-2/4-23-12
 Zagreb, 4. travnja 2023.

Ministar
 izv. prof. dr. sc. Vili Beroš, dr. med., v. r.
### NN 64/2023 (14.6.2023.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Šibeniku

DRŽAVNOODVJETNIČKO VIJEĆE

1076

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022; dalje u tekstu Zakon o Državnoodvjetničkom vijeću), odlučujući o zahtjevu za razrješenje Vesne Marenci, na 11. sjednici održanoj 17. svibnja 2023.

odlučilo je

VESNA MARENCI, razrješava se dužnosti zamjenice općinske državne odvjetnice u Općinskom državnom odvjetništvu u Šibeniku, s danom 31. svibnja 2023.

Broj: DOVO-37/2023-3
 Zagreb, 17. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o imenovanju zamjenice županijskog državnog odvjetnika u Županijskom državnom odvjetništvu u Vukovaru, za potrebe rada Kaznenog odjela

DRŽAVNOODVJETNIČKO VIJEĆE

1075

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, dalje u tekstu: Zakon o Državnoodvjetničkom vijeću) na 11. sjednici održanoj 17. svibnja 2023., većinom glasova

odlučilo je

I. MIRNA ŠTIVIĆ, općinska državna odvjetnica u Općinskom državnom odvjetništvu u Vinkovcima, imenuje se za zamjenicu županijskog državnog odvjetnika u Županijskom državnom odvjetništvu u Vukovaru, za potrebe rada Kaznenog odjela.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-55/2022
 Zagreb, 17. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu, za potrebe Kaznenog odjela

DRŽAVNOODVJETNIČKO VIJEĆE

1074

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, dalje u tekstu: Zakon o Državnoodvjetničkom vijeću) na 11. sjednici održanoj 17. svibnja 2023., većinom glasova

odlučilo je

I. ŽELJAN BRANICA, zamjenik općinskog državnog odvjetnika u Općinskom državnom odvjetništvu u Splitu, imenuje se za zamjenika županijskog državnog odvjetnika u Županijskom državnom odvjetništvu u Splitu, za potrebe rada Kaznenog odjela.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-69/2022
 Zagreb, 17. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice županijskog državnog odvjetnika u Županijskom državnom odvjetništvu u Karlovcu

DRŽAVNOODVJETNIČKO VIJEĆE

1072

ODLUKA

Državnoodvjetničko vijeće na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 – u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

INES VIDENIĆ DESOVIĆ, zamjenica županijskog državnog odvjetnika u Županijskom državnom odvjetništvu u Zagrebu, trajno se premješta na mjesto zamjenice županijskog državnog odvjetnika u Županijskom državnom odvjetništvu u Karlovcu, s danom 1. lipnja 2023.

Broj: DOVO-5/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1073

ODLUKA

Državnoodvjetničko vijeće na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 – u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

GABRIELA MAJER, zamjenica županijskog državnog odvjetnika u Županijskom državnom odvjetništvu u Sisku, trajno se premješta na mjesto zamjenice županijskog državnog odvjetnika u Županijskom državnom odvjetništvu u Zagrebu, s danom 1. rujna 2023.

Broj: DOVO-7/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice općinskog državnog odvjetnika u Općinskom državnom odvjetništvu u Novom Zagrebu

Državnoodvjetničko vijeće

1068

ODLUKA

Državnoodvjetničko vijeće na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

MIRELA OGRAJŠEK, zamjenica općinskog državnog odvjetnika u Općinskom državnom odvjetništvu u Karlovcu, trajno se premješta na mjesto zamjenice općinskog državnog odvjetnika u Općinskom državnom odvjetništvu u Novom Zagrebu, s danom 1. srpnja 2023.

Broj: DOVO-8/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

1071

ODLUKA

Državnoodvjetničko vijeće (u daljnjem tekstu: Vijeće) na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 – u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

RENATA FRANJKOVIĆ-ČUBRA, zamjenica općinskog državnog odvjetnika u Općinskom državnom odvjetništvu u Vukovaru, trajno se premješta na mjesto zamjenice općinskog državnog odvjetnika u Općinskom državnom odvjetništvu u Osijeku, s danom 1. lipnja 2023.

Broj: DOVO-9/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

1069

ODLUKA

Državnoodvjetničko vijeće na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

MARTA ŠAMOTA GALJER, zamjenica općinskog državnog odvjetnika u Općinskom građanskom državnom odvjetništvu u Zagrebu, trajno se premješta na mjesto zamjenice općinskog državnog odvjetnika u Općinskom kaznenom državnom odvjetništvu u Zagrebu, s danom 1. lipnja 2023.

Broj: DOVO-10/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 64/2023 (14.6.2023.), Odluka o trajnom premještaju na mjesto zamjenice općinskog državnog odvjetnika u Općinskom građanskom državnom odvjetništvu u Zagrebu

DRŽAVNOODVJETNIČKO VIJEĆE

1070

ODLUKA

Državnoodvjetničko vijeće na temelju članka 49. stavak 8. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 – u daljnjem tekstu Zakon o Državnoodvjetničkom vijeću) na 12. sjednici održanoj 25. svibnja 2023.,

odlučilo je

SNJEŽANA BAJAN, zamjenica općinskog državnog odvjetnika u Općinskom državnom odvjetništvu u Šibeniku, trajno se premješta na mjesto zamjenice općinskog državnog odvjetnika u Općinskom građanskom državnom odvjetništvu u Zagrebu, s danom 1. lipnja 2023.

Broj: DOVO-11/2023
 Zagreb, 25. svibnja 2023.

Predsjednica
 Državnoodvjetničkog vijeća
 Željka Mostečak, v. r.
### NN 65/2023 (16.6.2023.), Ispravak Pravilnika o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2023. godinu

Ministarstvo poljoprivrede

1086

Nakon uspoređivanja s izvornim tekstom Pravilnika o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2023. godinu, koji je objavljen u »Narodnim novinama« broj 56 od 26. svibnja 2023. godine, utvrđene su pogreške te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O PROVEDBI IZRAVNE POTPORE POLJOPRIVREDI I IAKS MJERA RURALNOG RAZVOJA
 ZA 2023. GODINU

U Pravilniku o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2023. godinu (»Narodne novine«, broj 56/23) u članku 14. umjesto riječi: »U članku 52. iza stavka 10. dodaju se stavci 11. i 12. koji glase:« trebaju stajati riječi: »U članku 52. iza stavka 10. dodaje se stavak 11. koji glasi:«.

U članku 19. u prvoj rečenici umjesto riječi: »U članku 101. stavku 2. točki a)« trebaju stajati riječi: »U članku 101. stavku 1. točki a)«.

U Prilogu 6. PRIKAZ OCJENE KRŠENJA OBVEZA U INTERVENCIJAMA SP – DOBROBIT ŽIVOTINJA umjesto riječi: »Odstupanje od« trebaju stajati riječi: »Odstupanje do«.

Klasa: 011-01/22-01/86

Urbroj: 525-07/286-23-38

Zagreb, 5. lipnja 2023.

Ministrica poljoprivrede
 Marija Vučković, v. r.
### NN 65/2023 (16.6.2023.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. srpnja 2023. do 30. rujna 2023.

Hrvatska energetska regulatorna agencija

1085

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20, 20/22 i 38/23), Hrvatska energetska regulatorna agencija je na 15. sjednici Upravnog vijeća održanoj 14. lipnja 2023. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. SRPNJA 2023. DO 30. RUJNA 2023.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. srpnja 2023. do 30. rujna 2023. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu 0,0382 EUR/kWh (0,2878 HRK/kWh).

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0071 EUR/kWh (0,0534 HRK/kWh).

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Iznosi troška nabave plina i troška opskrbe plinom za zajamčenu opskrbu iz ove Odluke iskazani su dvojno u eurima i kunama, uz primjenu fiksnog tečaja konverzije 7,53450 kuna za jedan euro.

VI.

Ova Odluka objavit će se u »Narodnim novinama«, a stupa na snagu 1. srpnja 2023.

Klasa: 391-35/22-01/41

Urbroj: 371-04-23-9

Zagreb, 14. lipnja 2023.

Zamjenik
 predsjednika Upravnog vijeća
 mr. sc. Željko Vrban, v. r.
### NN 65/2023 (16.6.2023.), Indeks proizvođačkih cijena industrijskih proizvoda na domaćem tržištu u svibnju 2023.

Državni zavod za statistiku

1084

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SVIBNJU 2023.

Indeks proizvođačkih cijena industrijskih proizvoda na domaćem tržištu u svibnju 2023. u odnosu na travanj 2023. iznosi 98,3.

Klasa: 954-01/23-01/01
 Urbroj: 555-01-05-03-23-12
 Zagreb, 12. lipnja 2023.

Glavna ravnateljica
 Lidija Brković, v. r.
### NN 65/2023 (16.6.2023.), Odluka o visini regresa za korištenje godišnjeg odmora državnih službenika i namještenika i službenika i namještenika u javnim službama za 2023. godinu

VLADA REPUBLIKE HRVATSKE

1081

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s Memorandumom o razumijevanju između Vlade Republike Hrvatske i reprezentativnih sindikata, od 15. lipnja 2023., Vlada Republike Hrvatske je na sjednici održanoj 15. lipnja 2023. donijela

ODLUKU

O VISINI REGRESA ZA KORIŠTENJE GODIŠNJEG ODMORA DRŽAVNIH SLUŽBENIKA I NAMJEŠTENIKA I SLUŽBENIKA I NAMJEŠTENIKA U JAVNIM SLUŽBAMA ZA 2023. GODINU

I.

Ovom Odlukom utvrđuje se da će se regres za korištenje godišnjeg odmora državnih službenika i namještenika i službenika i namještenika u javnim službama za 2023. godinu isplatiti u iznosu od 300,00 eura, umjesto u iznosu ugovorenom Dodatkom II. Kolektivnom ugovoru za državne službenike i namještenike (»Narodne novine«, broj 58/23.) i Dodatkom II. Temeljnom kolektivnom ugovoru za službenike i namještenike u javnim službama (»Narodne novine«, broj 58/23.).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/248
 Urbroj: 50301-21/21-23-3
 Zagreb, 15. lipnja 2023.

Predsjednik
 mr. sc. Andrej Plenković, v. r.
### NN 65/2023 (16.6.2023.), Odluka o isplati privremenog dodatka na plaću državnim službenicima i namještenicima te službenicima i namještenicima u javnim službama

VLADA REPUBLIKE HRVATSKE

1080

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s Memorandumom o razumijevanju između Vlade Republike Hrvatske i reprezentativnih sindikata, od 15. lipnja 2023., Vlada Republike Hrvatske je na sjednici održanoj 15. lipnja 2023. donijela

ODLUKU

O ISPLATI PRIVREMENOG DODATKA NA PLAĆU DRŽAVNIM SLUŽBENICIMA I NAMJEŠTENICIMA TE SLUŽBENICIMA I NAMJEŠTENICIMA
 U JAVNIM SLUŽBAMA

I.

Ovom Odlukom uređuje se isplata privremenog dodatka na plaću državnim službenicima i namještenicima te službenicima i namještenicima u javnim službama, u iznosima i pod uvjetima koji se uređuju ovom Odlukom.

II.

Državnim službenicima i namještenicima te službenicima i namještenicima u javnim službama određuje se isplata privremenog dodatka na plaću i to:

– u bruto iznosu od 163,62 eura mjesečno, ako su raspoređeni na radna mjesta s koeficijentom u rasponu 0,631 – 1,110

– u bruto iznosu od 130,89 eura mjesečno, ako su raspoređeni na radna mjesta s koeficijentom u rasponu 1,111 – 1,529

– u bruto iznosu od 98,17 eura mjesečno, ako su raspoređeni na radna mjesta s koeficijentom u rasponu 1,530 – 1,867.

Privremeni dodatak na plaću u iznosu iz stavka 1. ove točke isplaćuje se za puno radno vrijeme od 40 sati tjedno, a u slučaju nepunog radnog vremena, razmjerno ugovorenom odnosno utvrđenom radnom vremenu.

Ako su službenici i namještenici raspoređeni na radna mjesta na kojima, bez dodatka iz ove Odluke, ne ostvaruju Zakonom propisani iznos minimalne plaće, privremeni dodatak isplaćuje se na iznos minimalne plaće.

III.

Privremeni dodatak na plaću određen ovom Odlukom isplaćuje se uz plaću, jedanput mjesečno za prethodni kalendarski mjesec.

IV.

Privremeni dodatak na plaću iz točke II. ove Odluke isplaćivat će se do dana ostvarivanja plaće prema uredbama kojima će se utvrditi nazivi radnih mjesta i koeficijenti za obračun plaće u skladu s novim zakonom o plaćama u državnoj službi i javnim službama.

V.

Financijska sredstva za provedbu ove Odluke osigurana su u državnom proračunu Republike Hrvatske.

VI.

Ova Odluka primjenjuje se počevši s plaćom za lipanj 2023., koja se isplaćuje u srpnju 2023.

VII.

Ova Odluka objavit će se u »Narodnim novinama«, a stupa na snagu 1. srpnja 2023.

Klasa: 022-03/23-04/249
 Urbroj: 50301-21/21-23-3
 Zagreb, 15. lipnja 2023.

Predsjednik
 mr. sc. Andrej Plenković, v. r.
### NN 65/2023 (16.6.2023.), Odluka o izmjeni Odluke o proglašenju projekta »Dovršetak izgradnje Hrvatskog narodnog kazališta u Mostaru« od strateškog značaja za Hrvate izvan Republike Hrvatske

VLADA REPUBLIKE HRVATSKE

1082

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 15. lipnja 2023. donijela

ODLUKU

O IZMJENI ODLUKE O PROGLAŠENJU PROJEKTA »DOVRŠETAK IZGRADNJE HRVATSKOG NARODNOG KAZALIŠTA U MOSTARU« OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

U Odluci o proglašenju projekta »Dovršetak izgradnje Hrvatskog narodnog kazališta u Mostaru« od strateškog značaja za Hrvate izvan Republike Hrvatske (»Narodne novine«, broj 85/22.) točka II. mijenja se i glasi:

»U Državnom proračunu Republike Hrvatske za 2023. godinu i projekcijama za 2024. i 2025. godinu (»Narodne novine«, br. 145/22. i 63/23.), na stavkama Središnjeg državnog ureda za Hrvate izvan Republike Hrvatske, za realizaciju projekta »Dovršetak izgradnje Hrvatskog narodnog kazališta u Mostaru« u 2023. godini osigurana su sredstva u ukupnom iznosu od 2.700.000,00 eura.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/242

Urbroj: 50301-21/21-23-3

Zagreb, 15. lipnja 2023.

Predsjednik
 mr. sc. Andrej Plenković, v. r.
### NN 66/2023 (19.6.2023.), Statut o izmjenama Statuta Hrvatske poljoprivredne komore

HRVATSKA POLJOPRIVREDNA KOMORA

1095

Na osnovi članka 6. i članka 10. stavka 6. točke 1. Zakona o Hrvatskoj poljoprivrednoj komori (»Narodne novine« broj 61/18) Skupština Hrvatske poljoprivredne komore na 3. sjednici održanoj 15. prosinca 2022. godine i 22. prosinca 2022. godine donijela je

STATUT

O IZMJENAMA STATUTA HRVATSKE POLJOPRIVREDNE KOMORE

Članak 1.

U Statutu Hrvatske poljoprivredne komore (»Narodne novine« broj 28/19) članak 21. stavak 1. mijenja se i glasi:

»Članove Predsjedništva bira Skupština Komore između članova Upravnog odbora Komore.«

U stavku 3., točka 1. riječi »Sisačko-moslavačka županija« brišu se.

U stavku 3. točka 2. iza riječi »Vukovarsko-srijemska županija« dodaju se riječi »i Sisačko-moslavačka županija«, a slovo »i« ispred riječi »Vukovarsko-srijemska« se briše.

Članak 2.

U članku 22. stavku 1. točka 10. riječi »100.000,00 kuna« zamjenjuju se riječima »15.000,00 EUR«.

Članak 3.

U članku 69. iza riječi »Skupštine« dodaju se riječi »odnosno do konstituiranja novih tijela Komore sukladno provedenim izborima«.

Članak 4.

U članku 72. ispred riječi: »Komora« oznaka stavka: »(1)« briše se.

Stavak 2. briše se.

Članak 5.

Ovaj Statut stupa na snagu osmoga dana od dana objave u »Narodnim novinama«.

Klasa: 012-03/22-01/01
 Urbroj: 04-01-22-01
 Zagreb, 22. prosinca 2022.

SKUPŠTINA
 HRVATSKE POLJOPRIVREDNE KOMORE

Predsjednik
 Mladen Jakopović, v. r.
### NN 66/2023 (19.6.2023.), Ispravak Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine

MINISTARSTVO ZDRAVSTVA

1097

Nakon uspoređivanja s izvornim tekstom Pravilnika o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine, koji je objavljen u »Narodnim novinama« broj 139 od 30. studenoga 2022. godine, utvrđena je pogreška te se daje

ISPRAVAK PRAVILNIKA

O IZMJENAMA PRAVILNIKA O SPECIJALISTIČKOM USAVRŠAVANJU PRVOSTUPNIKA SESTRINSTVA
 U DJELATNOSTI HITNE MEDICINE

U Pravilniku o izmjenama Pravilnika o specijalističkom usavršavanju prvostupnika sestrinstva u djelatnosti hitne medicine (»Narodne novine«, br. 139/22) u članku 1. stavku 1. točki 3. iza riječi »izvanbolničke« umjesto veznika »i« treba stajati »i/ili«.

Klasa: 011-02/23-02/29
 Urbroj: 534-07-1-1/5-23-02
 Zagreb, 1. lipnja 2023.

Ministar
 izv. prof. dr. sc. Vili Beroš, dr. med., v. r.
### NN 66/2023 (19.6.2023.), Indeks potrošačkih cijena u svibnju 2023.

Državni zavod za statistiku

1091

Državni zavod za statistiku objavljuje

INDEKS

POTROŠAČKIH CIJENA U SVIBNJU 2023.

Indeks potrošačkih cijena u svibnju 2023. u odnosu na travanj 2023. iznosi 100,5.

Klasa: 956-03/23-01/3

Urbroj: 555-01-04-06-01-23-10

Zagreb, 16. lipnja 2023.

Glavna ravnateljica
 Lidija Brković, v. r.
### NN 66/2023 (19.6.2023.), Odluka o izmjeni i dopuni Odluke o općinskim porezima Općine Brckovljani

Općina Brckovljani

1096

Na temelju članka 20. stavak 1. i članka 42. stavka 1. i stavka 3. Zakona o lokalnim porezima (»Narodne novine« br. 115/16, 101/17, 114/22), te članka 23. Statuta Općine Brckovljani (»Službeni glasnik Općine Brckovljani« broj 01/18, 02/20, 09/20, 02/21, 04/22 i 05/23) Općinsko vijeće Općine Brckovljani na 18. sjednici održanoj 6. lipnja 2023. donosi

ODLUKU

O IZMJENI I DOPUNI ODLUKE O OPĆINSKIM POREZIMA OPĆINE BRCKOVLJANI

Članak 1.

Ovom Odlukom mijenja se i dopunjuje Odluka o općinskim porezima Općine Brckovljani, (»Narodne novine« br. 40/2017, 2/18, 123/19 i 38/20 – u daljnjem tekstu: Odluka – pročišćeni tekst, i »Službeni glasnik Općine Brckovljani« broj 04/17, 10/17, 07/19 i 02/20 – u daljnjem tekstu: Odluka – pročišćeni tekst).

Članak 2.

U članku 2. Odluke stavak 1. briše se točka 1.

Članak 3.

Briše se članak 3. Odluke.

Članak 4.

Briše se članak 4. Odluke.

PRIJELAZNE I ZAVRŠNE ODREDBE

Članak 5.

Ova Odluka objavit će se u »Službenom glasniku Općine Brckovljani« i u »Narodnim novinama«, a stupa na snagu prvoga dana u mjesecu nakon mjeseca u kojem je objavljena.

Klasa: 011-02/23-01/001
 Urbroj: 238-4-1-23-1
 Brckovljani, 6. lipnja 2023.

Predsjednik
 Općinskog vijeća Općine Brckovljani
 Stjepan Vinojčić, v. r.
### NN 67/2023 (21.6.2023.), Zakon o dopuni Zakona o međunarodnom privatnom pravu

HRVATSKI SABOR

1100

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O MEĐUNARODNOM PRIVATNOM PRAVU

Proglašavam Zakon o dopuni Zakona o međunarodnom privatnom pravu, koji je Hrvatski sabor donio na sjednici 7. lipnja 2023.

Klasa: 011-02/23-02/48
 Urbroj: 71-10-01/1-23-2
 Zagreb, 13. lipnja 2023.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O MEĐUNARODNOM PRIVATNOM PRAVU

Članak 1.

U Zakonu o međunarodnom privatnom pravu (»Narodne novine«, br. 101/17.) iza članka 71. dodaje se članak 71.a koji glasi:

»Članak 71.a

(1) Strana sudska odluka o posvojenju djeteta iz zemlje koja nije stranka međunarodnog ugovora kojim se uređuje pitanje međunarodnog posvojenja priznat će se nakon što sud diplomatskim putem provjeri autentičnost te odluke i ako je podnositelj prijedloga, uz dokaz iz članka 67. stavka 1. ovoga Zakona, podnio i dokaz o legalizaciji te odluke sukladno zakonu kojim se uređuje legalizacija isprava u međunarodnom prometu.

(2) U postupku iz stavka 1. ovoga članka sud Republike Hrvatske će od ministarstva nadležnog za poslove socijalne skrbi zatražiti podatak da je posvojitelj upisan u Registar potencijalnih posvojitelja u Republici Hrvatskoj, ako je posvojitelj u trenutku zasnivanja posvojenja bio obvezan upisati se u Registar potencijalnih posvojitelja u Republici Hrvatskoj.

(3) Sud Republike Hrvatske dužan je pravomoćnu sudsku odluku o priznanju strane sudske odluke iz stavka 1. ovoga članka dostaviti na znanje ministarstvu nadležnom za poslove socijalne skrbi i Hrvatskom zavodu za socijalni rad radi upisa u Registar posvojenja i praćenja prilagodbe djeteta u posvojiteljskoj obitelji sukladno zakonu kojim se uređuju obiteljski odnosi.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/32
 Zagreb, 7. lipnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 67/2023 (21.6.2023.), Odluka o proširenju primjene Dodatka I o izmjenama i dopunama Kolektivnog ugovora ugostiteljstva

Ministarstvo rada, mirovinskoga sustava, obitelji i socijalne politike

1104

Na temelju članka 203. stavka 1. Zakona o radu (»Narodne novine«, broj 93/14, 127/17, 98/19, 151/22) ministar nadležan za rad donosi

ODLUKU

O PROŠIRENJU PRIMJENE DODATKA I O IZMJENAMA I DOPUNAMA KOLEKTIVNOG UGOVORA UGOSTITELJSTVA

I.

Primjena Dodatka I o izmjenama i dopunama Kolektivnog ugovora ugostiteljstva (»Narodne novine«, broj 55/23) zaključenog 26. travnja 2023. proširuje se na sve poslodavce i radnike u Republici Hrvatskoj u djelatnostima pružanja smještaja te pripreme i usluživanja hrane, područje I, odjeljci 55 i 56 Nacionalne klasifikacije djelatnosti 2007. – NKD 2007. (»Narodne novine«, broj 58/07).

II.

Ova Odluka stupa na snagu 1. srpnja 2023. i objavit će se u »Narodnim novinama«.

Klasa: 152-01/23-01/08

Urbroj: 524-03-02-01/4-23-4

Zagreb, 14. lipnja 2023.

Ministar
 Marin Piletić, v. r.